
Da li će žena koja je u nifasu ostaviti ***[namaz](https://pitajucene.com/search/Namaz/questions/ "Pretraži pitanja o namazu")*** i ***[post](https://pitajucene.com/search/post/questions/ "Pretraži pitanja o postu")*** četrdeset dana ili je znak prestanka nifasa kod žene prestanak pojave krvi, te će se ona okupati i klanjati kada joj ona prestane? Koji je najkraći period koji je potreban da bi se žena očistila od nifasa? 


* 
* 
* 
* 
* 
* 
* 

 
Da li je znak prestanka nifasa kod žene prestanak pojave krvi?

Za ženu koja je u nifasu nema određene vremenske granice za njegovo trajanje. Sve dok ima krvarenje žena neće klanjati, postiti, niti će njen muž imati odnos s njom. Ako se očisti prije nego što istekne četrdeset dana, pa makar joj nifas trajao pet ili deset dana, ona će klanjati, postiti i imati odnos sa svojim mužem i u tome nema nikakve smetnje. Važno je da je nifas pojava koja je uočljiva i za njega važe propisi u ovisnosti od njegovog postojanja ili nepostojanja. 


Onda kada nifas postoji, za ženu važe njegovi propisi, a kada joj on prestane, prestaju i njegovi propisi.


Međutim, ako se produži preko šezdeset dana, onda je u pitanju istihaza. Tada će žena sačekati još onoliko vremena koliko joj inače traje hajz, nakon čega će se okupati i klanjati. 


————


Iz knjige “Propisi o Hajzu Istihazi i Nifasu”  

Autor: Muhamed Ibn Salih ***[El-Usejmin](https://pitajucene.com/search/Usejmin/answers/ "Pretraži odgovore od Muhammed ibn Salih el-Usejmin")***


Preuzmite knjigu u pdf formatu na linku ispod:  

<https://pitajucene.com/wp-content/uploads/2019/08/Propisi-o-Hajzu-Istihazi-i-Nifasu-Muhamed-Ibn-Salih-El-Usejmin.pdf>


